הזאבות
**הזאבות** היא להקת רוק ישראלית. הלהקה פועלת כקולקטיב נשי עצמאי המורכב מיפעת בלסיאנו (שירה וגיטרה), טליה ישי (בס), אור זיגלבאום (גיטרות), חן יאיר (תופים), נופר תום (סינתיסייזר). הלהקה משלבת נגניות נוספות בהופעות ובהקלטות.

את הטקסטים של הלהקה כותבת סולנית ההרכב יפעת בלסיאנו. התכנים עוסקים בזווית הנשית של מערכות יחסים, מיניות ויחסי כוחות.

שנים ראשונות
------------

הרביעייה המקורית של הלהקה הכירה בשנות האלפיים בבית ספר תיכון בחולון והחלו לנגן ביחד.

את החזרות הראשונות שלהן הן קיימו בקונסרבטוריון השכונתי בחולון לאחר שעות הפעילות שלו, שם גם התרחשו הופעותיה הראשונות של הלהקה.

הזאבות בפסטיבל אינדינגב 2022

2012-הווה
---------

בשנת 2012, הוציאה הלהקה את המיני-אלבום הראשון שלה בהפקתו המוזיקלית של יהוא ירון.

ב-2015, נכנסה הלהקה חזרה לאולפן יחד עם המפיק נדב פרסר והקליטה את המיני-אלבום השני שיצא בחודש מאי של אותה שנה.

באוקטובר 2016 יצאו למסע הופעות ראשון באירופה, בין היתר לקחו חלק בפסטיבל Waves בווינה.

הזאבות, 2020
באוגוסט 2017, הודיעה נגנית הבס מורן לחמי שהיא עוזבת לניו יורק, והלהקה קיבלה לשורותיה את טליה ישי כנגנית גיטרת הבס החדשה שלהן.

במאי 2018 הצטרפה ללהקה המתופפת רוני שפר, ויחד יצאה הלהקה לטור שני באירופה שכלל הופעות בגרמניה, הולנד צרפת ובלגיה.

ב-2021 עברו חברות הלהקה להתגורר יחד בשכונת שפירא שבדרום ת"א, ובין היתר עבדו על אלבום בכורה מלא.

במהלך אותה שנה גייסה הלהקה 62,000 ש"ח בקמפיין הדסטארט על מנת לממן את הוצאות האלבום. במהלך הקמפיין הוציאה הלהקה את שיר הכסף ואת המערכון "סליחה על השאלה - הבת שלי זאבה" בהשתתפות הוריי חברות הלהקה.

האלבום "הארץ השטוחה" יצא בארבעה בפברואר 2020 בהפקתו המוזיקלית של אביחי טוכמן. את האלבום השיקו הזאבות במועדון "הבארבי" בתל אביב, ואירחו את סולן להקת טיפקס, הזמר קובי אוז.

במהלך תקופת הקורונה קיימו הזאבות ליין הופעות מחתרתי בשם "זאבות וידידות". הליין התקיים בסטודיו בו פעלו בשכונת שפירא בדרום ת"א, ובו התארחו מוזיקאים נוספים (בין היתר טדי נגוסה, ג'ני פנקין). בנוסף הוציאו הזאבות את הסשן "The Love Boat" שצולם על גבי יאכטה שיצאה מנמל חיפה, וכלל גרסאות לייב למספר שירים מתוך האלבום.

באוגוסט 2022 הוציאה הלהקה את השיר "המורה ליוגה", סינגל ראשון מתוך האלבום החדש. את הסינגל השיקו הזאבות במועדון הבארבי, ואירחו בה את הראפר טדי נגוסה. הלהקה שחררה גרסת לייב לשיר "זה בדם שלי" מתוך ההופעה.

באוקטובר 2022 הופיעו הזאבות בפעם השנייה בפסטיבל אינדינגב שבמצפה גבולות. בהופעה אירחו את הנגניות נופר תום (גיטרות) ודורין גל (סקסופון).

חודש לאחר מכן השתתפה הלהקה בפסטיבל "חשיפה בינלאומית למוזיקה" בהפקת "הצוללת הצהובה" בירושלים.

בדצמבר 2022 השיקו הזאבות פודקאסט עצמאי בשם "לשון הרע לה" הכולל שיחות של חברות ההרכב על נושאים שונים.

ביוני 2023 הוציאה הלהקה את "המחלקה לחזות העיר", סינגל נוסף מתוך האלבום החדש. כחודש לאחר מכן יצאה לסיבוב הופעות בגרמניה וצ'כיה, בין היתר הופיעה בפסטיבל "וולדסטוק" (Waldstock) בעיר פגניץ (Pegnitz) ובפסטיבל "צבעי אוסטרובה" (Colours of Ostrava) באוסטרבה.

השפעות מוזיקליות
----------------

מושפעת בעיקר מהסאונד של שנות ה-90 ומנגנת חומרים מקוריים בעברית.

הלהקה מונה בין המשפיעים על המוזיקה שלהן את להקת פלסיבו, הפיקסיז, רדיוהד, דייוויד בואי, הביטלס, הקוקס, סוניק יות', הקילרז, ובלר.

דיסקוגרפיה
----------

### אדמות יבשות - EP ראשון


| מס' | שם | משך |
| --- | --- | --- |
| 1. | אדמות יבשות | 3:36 |
| 2. | Imaginary Person | 2:58 |
| 3. | אומרת לא | 3:24 |
| 4. | תחזור | 4:27 |
| 5. | Back home | 3:25 |
| 6. | חצי קילו ארד | 3:31 |
| **משך כולל:** | **21:21** |

### הזאבות - EP שני


| מס' | שם | משך |
| --- | --- | --- |
| 1. | Everyday | 2:47 |
| 2. | בואו הביתה | 3:01 |
| 3. | יורדת ועולה | 3:11 |
| 4. | Touch me | 2:45 |
| 5. | אני יודע שרצית | 4:27 |
| **משך כולל:** | **16:11** |

### הארץ השטוחה - אלבום


| מס' | שם | משך |
| --- | --- | --- |
| 1. | הארץ השטוחה | 2:40 |
| 2. | מלכת הכיתה | 3:54 |
| 3. | שעות שמחות | 3:12 |
| 4. | אלמנה שחורה | 3:20 |
| 5. | בוא | 3:30 |
| 6. | כפיות טובה | 3:44 |
| 7. | בלאק פריידי | 3:30 |
| 8. | אבא של שירה | 3:41 |
| 9. | אל תגיד לי אולי | 2:26 |
| 10. | לאהוב את אנה | 4:12 |
| **משך כולל:** | **34:09** |

קישורים חיצוניים
----------------

ויקישיתוף מדיה וקבצים בנושא **הזאבות** בוויקישיתוף
* 

* אתר האינטרנט הרשמי של הזאבות
* הזאבות, ברשת החברתית פייסבוק

* הזאבות, סרטונים בערוץ היוטיוב

* הזאבות, באתר ספוטיפיי

* הזאבות, באתר סאונדקלאוד (באנגלית)

* הזאבות, באתר Last.fm (באנגלית)

* הזאבות, באתר MusicBrainz (באנגלית)

* הזאבות, באתר בנדקמפ
* דודי פטימר, ביקורת סינגלים, באתר TLV Times, ‏1 בדצמבר 2015
* אתר למנויים בלבד בן שלו, נשבר להן הכוס מגברים מטרידים: MeToo# הגיעה גם למוזיקה הישראלית, באתר הארץ, 7 בנובמבר 2018
* אתר למנויים בלבד נועה אברבנאל, אפילו היום נדיר לראות ארבע נשים שעושות כזה רעש. צפו, באתר הארץ, 11 בנובמבר 2019
* הזאבות הן הגירל גאנג שכולנו רוצות. רק אל תשוו אותן למכשפות, ניצן פינקו, TimeOut, 19 בדצמבר 2019
* אתר למנויים בלבד מאי פלטי, השנה המטורפת של חברות להקת "הזאבות", באתר הארץ, 3 ביוני 2020

הערות שוליים
------------

1. 1 2 3  הלו, זה רדיו? - "ירושלים בדיסטורשן" - הזאבות, באתר צוללת צהובה, ‏16 במרץ 2016
2. ↑  נועם ברדין, הזאבות צועקות את מה שאף אחד לא מעז לדבר עליו, באתר onlife, ‏15 במאי 2017
3. 1 2  Log into Facebook, Facebook (באנגלית)
4. ↑  לימור סימון, זאבות בין זאבים, באתר mynet חולון, ‏10 במרץ 2017 (ארכיון)
5. ↑  Israelische Artists bei Waves Vienna 2016, OTS, 26 בספטמבר 2016, אוחזר 2 באוקטובר 2017
6. ↑  הזאבות - פייסבוק, 25 באוגוסט 2017, אוחזר 2 באוקטובר 2017
7. ↑  *הזאבות צריכות אתכם עכשיו!!*, נבדק ב-2022-12-07
8. ↑  *הזאבות $ שיר הכסף $*, נבדק ב-2022-12-07
9. ↑  *סליחה על השאלה - הבת שלי זאבה*, נבדק ב-2022-12-07
10. ↑  👑👯 נחש הפקות מציגות: זאבות וידידות #1 👑👯, באתר www.facebook.com
11. ↑  *הזאבות ⚓️ הארץ השטוחה⚓️ Love Boat session*, נבדק ב-2022-12-07
12. ↑  *הזאבות - המורה ליוגה🚨 HAZE'EVOT - The Yoga Teacher*, נבדק ב-2022-12-07
13. ↑  *הזאבות X טדי נגוסה - זה בדם שלי*, נבדק ב-2022-12-07
14. ↑  לשון הרע לה ♥ עם הזאבות, באתר Spotify
15. ↑  Haze'evot הזאבות - עמוד פייסבוק, אוחזר 1 באוקטובר 2017

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987008523587405171
* MusicBrainz: 8298d771-96dd-4f01-88b2-704f4f1999f1

 |